title: Odluka (EU) 2018/228 Europske središnje banke od 13. veljače 2018. o izmjeni Odluke (EU) 2017/936 o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2018/6)

text:
               16.2.2018

               HR

               Službeni list Europske unije

               L 43/18

         ODLUKA (EU) 2018/228 EUROPSKE SREDIŠNJE BANKE
   od 13. veljače 2018.
   o izmjeni Odluke (EU) 2017/936 o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2018/6)
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.
   uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40) (1), a posebno njezine članke 4. i 5.,
   uzimajući u obzir Odluku (EU) /2017/935 Europske središnje banke od 16. studenoga 2016. o prenošenju ovlasti za donošenje odluka o sposobnosti i primjerenosti i procjeni zahtjeva za sposobnost i primjerenost (ESB/2016/42)] (2), a posebno njezin članak 2.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (3), a posebno njezin članak 10.,
   budući da:

               (1)

               Odluka (EU) 2017/936 Europske središnje banke (ESB/2017/16) (4) propisuje da delegirane odluke u skladu s člankom 2. Odluke (EU) 2017/935 (ESB/2016/42) mora donijeti zamjenik glavnog direktora Glavne uprave Mikrobonitetni nadzor IV, odgovoran za odluke o sposobnosti i primjerenosti, te drugi voditelji radnih jedinica.

               (2)

               Unutar nadzora banaka ESB-a došlo je do organizacijske promjene, a koja se sastojala od prijenosa triju odjela, uključujući Odjela za odobrenja iz glavne uprave Mikrobonitetni nadzor IV u glavnu upravu Tajništvo Nadzornog odbora. Zamjenik glavnog direktora glavne uprave Mikrobonitetni nadzor IV neće više biti odgovoran za odluke o sposobnosti i primjerenosti.

               (3)

               Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o sposobnosti i primjerenosti.

               (4)

               Stoga je Odluku (EU) 2017/936 Europske središnje banke (ESB/2017/16) potrebno na odgovarajući način izmijeniti kako bi se odrazio prijenos odgovornosti za odluke o sposobnosti i primjerenosti glavnoj upravi Tajništvo Nadzornog odbora,

         DONIJELO JE OVU ODLUKU:
   Članak 1.
   Izmjene
   Članak 1. Odluke (EU) 2017/936 (ESB/2017/16) zamjenjuje se sljedećim:

      „Članak 1.
      Delegirane odluke o sposobnosti i primjerenosti
      Delegirane odluke u skladu s člankom 2. Odluke (EU) 2017/935 (ESB/2016/42) donose glavni direktor ili zamjenik glavnog direktora Glavne uprave Tajništvo Nadzornog odbora odgovoran za odluke o sposobnosti i primjerenosti ili, ako oni nisu na raspolaganju, voditelj Odjela za odobrenja i jedan od sljedećih voditelja radnih jedinica:

                  (a)

                  glavni direktor Glavne uprave Mikrobonitetni nadzor I, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor I.;

                  (b)

                  glavni direktor Glavne uprave Mikrobonitetni nadzor II, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor II.; ili

                  (c)

                  zamjenik glavnog direktora, ako glavni direktor nije na raspolaganju.”

   Članak 2.
   Stupanje na snagu
   Ova Odluka stupa na snagu na dan objave u Službenom listu Europske unije.

      Sastavljeno u Frankfurtu na Majni 13. veljače 2018.

            Predsjednik ESB-a

         Mario DRAGHI

      (1)  SL L 141, 1.6.2017, str. 14.

      (2)  SL L 141, 1.6.2017, str. 21.

      (3)  SL L 80, 18.3.2004, str. 33.

      (4)  Odluka (EU) 2017/936 Europske središnje banke od 23. svibnja 2017. o imenovanju voditelja radnih jedinica za donošenje delegiranih odluka o sposobnosti i primjerenosti (ESB/2017/16) (SL L 141, 1.6.2017., str.26.).


title: Odluka Vijeća (ZVSP) 2018/224 od 15. veljače 2018. o izmjeni Odluke 2011/101/ZVSP o mjerama ograničavanja protiv Zimbabvea

text:
               16.2.2018

               HR

               Službeni list Europske unije

               L 43/12

         ODLUKA VIJEĆA (ZVSP) 2018/224
   od 15. veljače 2018.
   o izmjeni Odluke 2011/101/ZVSP o mjerama ograničavanja protiv Zimbabvea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. veljače 2011. donijelo Odluku 2011/101/ZVSP o mjerama ograničavanja protiv Zimbabvea (1).

               (2)

               Vijeće je preispitalo Odluku 2011/101/ZVSP, uzimajući u obzir politička zbivanja u Zimbabveu. S obzirom na broj i značaj neizvjesnosti kojima je obilježena trenutačna tranzicija nakon promjene vodstva u prosincu 2017., Vijeće smatra da bi mjere ograničavanja protiv Zimbabvea trebale ostati na snazi dok se situacija ne razjasni.

               (3)

               Mjere ograničavanja protiv Zimbabvea trebalo bi stoga produljiti do 20. veljače 2019. Vijeće bi mjere ograničavanja trebalo stalno preispitivati s obzirom na politička i sigurnosna zbivanja u Zimbabveu.

               (4)

               Mjere ograničavanja trebalo bi zadržati protiv sedam osoba i jednog subjekta koji su navedeni u Prilogu I. Odluci 2011/101/ZVSP. Trebalo bi obnoviti suspenziju mjera ograničavanja protiv pet osoba navedenih u Prilogu II. Odluci 2011/101/ZVSP.

               (5)

               Odluku 2011/101/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 10. Odluke 2011/101/ZVSP zamjenjuje se sljedećim:

      „Članak 10.
      1.   Ova Odluka stupa na snagu na dan donošenja.
      2.   Ova Odluka primjenjuje se do 20. veljače 2019.
      3.   Mjere iz članka 4. stavka 1. i članka 5. stavaka 1. i 2., u mjeri u kojoj se odnose na osobe navedene u Prilogu II., suspendiraju se do 20. veljače 2019.
      4.   Ova se Odluka redovito preispituje i produljuje, ili prema potrebi mijenja, ako Vijeće smatra da njezini ciljevi nisu ostvareni.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 15. veljače 2018.

            Za Vijeće

            Predsjednik

         K. VALCHEV

      (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).